ŠTO SVE SPADA U GLOMAZNI OTPAD

Odlaganje glomaznog otpada pored kontejnera za smeće, zelenih otoka ili na divljim deponijima u općinskim naseljima, odnosno na javno prometnim površinama, zabranjeno je Zakonom o održivom gospodarenju otpadom.

Međutim, usprkos mogućnosti odvoza glomaznog otpada, koja se u općini Trpanj prakticira već duži niz godina, kao i informiranju građana, ružne scene nepropisno odloženog glomaznog otpada gotovo su svakodnevica. I često je taj glomazni otpad odložen zajedno s građevinskim otpadom, sa biorazgradivim otpadom I miješanim komunalnim otpadom, osobito ako su nastali kao zajednički produkt značajnijeg renoviranja kuće ili stana koji uključuje rušenje zidova, izmjenu pločica ili kupaonske opreme, ili potrebu rješavanja smeća iz podruma i sa tavana kuća.

Stoga je još jednom važno istaknuti što zapravo čini **GLOMAZNI OTPAD**, a to je:

**1. KUPAONSKA OPREMA**

* kada (plastična, fiberstaklena, metalna i sl.) tuš kada, sauna
* kada za djecu
* kupaonski ormar i police
* zavjesa ili pregrada za tuš ili kadu, nosač zavjese
* umivaonik
* toalet i bide (školjka i daska)
* slavina za vodu, nosač tuša, i crijevo za tuš
* stalak za ručnike i sl.
* ogledalo

**2. STVARI ZA DJECU**

* krevet za dijete
* stolica i hodalica za dijete
* veće igračke
* dječja kolica
* auto sjedalica za dijete

**3. PODNE OBLOGE**

* tepih, laminat, linoleum, parket, krzno i sl.

**4. NAMJEŠTAJ**

* ormar, komoda, ladičar, vitrina, noćni ormarić i sl.
* polica (npr. ugradbena, samostojeća, zidna i sl.)
* stol (npr. radni, za računalo, kuhinjski, za blagovaonu, toaletni i sl.)
* stolac, klupa, barska stolica
* zidni/stolni sat većih dimenzija
* daska kod uzglavlja kreveta
* stalak (stolni, zidni za npr. tv/hi-fi)
* fotelja, naslonjač, krevet, tabure
* madrac, nadmadrac, podnica kreveta
* okvir za sliku većih dimenzija
* prozorske zaštitne rešetke i grilje
* sobne pregrade

**5. KUHINJSKA OPREMA**

* kuhinjski elementi (ugradbeni, samostojeći i dr.)
* sudoper
* radna površina
* šank

**6. VRTNA OPREMA**

* ograda i vrata
* vrtni namještaj
* vrtni alat, strojevi za vrt (tačke, kosilica i sl.)
* sjenica za vrt (rastavljena na dijelove dimenzija pogodnih za prijevoz)
* građevinsko drvo (izrezano na dimenzije pogodne za prijevoz)
* posuda (za npr. cvijeće) i postolje/nosač većih dimenzija
* vrtni ukrasi većih dimenzija
* vrtna klupa
* crijevo za vodu, oprema za razvođenje vode te posude za zalijevanje bilja
* ljuljačka
* suncobran i stalak za suncobran
* sklopivi bazen
* roštilj

**7. OSTALI GLOMAZNI OTPAD**

* rolete, žaluzine, tende i sl.
* ljestve i samostojeće stepenice
* zavjese i nosači zavjesa
* vrata (npr. sobna, ulazna i dr.)
* staklo (okno)
* prozor, prozorski okvir
* **U KRUPNI OTPAD NE SPADAJU GUME, AKUMULATORI, BATERIJE I OSTALI KEMIJSKI I OPASNI OTPAD, ELEKTRIČNI UREĐAJI, KAO NI UREĐAJI NA PLIN, AUTODIJELOVI, NI BIORAZGRADIVI OTPAD, TE OSTALE VRSTE OTPADA KOJE NISU NAVEDENE U PRETHODNOM POPISU.**Za odvoz takvih vrsta otpada se potrebno javiti u ured i provjeriti mogućnosti odvoza istih.

Hvala na razumijevanju.

Komunalno Trpanj d.o.o.